### *Likumprojekts*

### Grozījumi likumā „Par valsts un pašvaldību īpašuma objektu privatizāciju”

###

Izdarīt likumā “Par valsts un pašvaldību īpašuma objektu privatizāciju” (Latvijas Republikas Saeimas un Ministru Kabineta Ziņotājs, 1994, 6., 14.nr.; 1996, 23.nr.; 1997, 15.nr.; 1998, 9.nr.; 1999, 8., 24.nr.; 2002, 5.nr.; 2003, 23.nr.; 2005, 15.nr.; 2009, 5., 14.nr.; Latvijas Vēstnesis, 2010, 131.nr.; 2011, 112.nr.; 2012, 108.nr.) šādus grozījumus:

1. Preambulā svītrot vārdus „kā arī Privatizācijas aģentūras dibināšanas un darbības principus”.

2. Aizstāt visā likuma tekstā, izņemot pārejas noteikumos, vārdus „Privatizācijas aģentūra” (attiecīgajā locījumā) ar vārdiem „Valsts aktīvu pārvaldības aģentūra” (attiecīgajā locījumā).

3. I daļā:

terminā „Valsts īpašuma objekta privatizācijas noteikumi” aizstāt vārdus „Privatizācijas aģentūras” ar vārdiem „valsts akciju sabiedrības „Valsts aktīvu pārvaldības aģentūra” (turpmāk – Valsts aktīvu pārvaldības aģentūra)”;

terminā „Privatizāciju veicošā institūcija” aizstāt vārdus „valsts akciju sabiedrība „Privatizācijas aģentūra”” ar vārdiem „Valsts aktīvu pārvaldības aģentūra”.

4. 6.pantā:

izteikt trešo daļu šādā redakcijā:

„(3) Ienākumi no valsts īpašuma privatizācijas ieskaitāmi rezerves fondā, pirms tam no tiem atskaitot Valsts aktīvu pārvaldības aģentūrai normatīvos atskaitījumus Ministru kabineta noteikumos paredzētajā apmērā (turpmāk – normatīvie atskaitījumi). Ieņēmumi, kas gūti, kapitalizējot valsts budžetā maksājamo nodokļu pamatparādus, ieskaitāmi attiecīgajā budžetā likumā “Par nodokļiem un nodevām” noteiktajā kārtībā.”;

 papildināt ar 3.5 un 3.6 daļu šādā redakcijā:

„(35) Rezerves fonda līdzekļi izmantojami:

1) šajā likumā noteikto valsts īpašuma privatizācijas procesa organizatoriskajam nodrošinājumam un normatīvo atskaitījumu segšanai, ja tos nav iespējams segt no privatizācijas rezultātā gūtajiem ieņēmumiem;

2) Publisko personu kapitāla daļu un kapitālsabiedrības pārvaldības likumā noteikto valsts kapitāla daļu atsavināšanas procesa organizatoriskajam nodrošinājumam un Valsts aktīvu pārvaldības aģentūrai paredzēto atskaitījumu segšanai, ja tos nav iespējams segt no valsts kapitāla daļu atsavināšanas rezultātā gūtajiem ieņēmumiem;

3) privatizācijas sertifikātu piešķiršanas, dzēšanas un apgrozības procesa organizēšanai, ja šī valsts pārvaldes uzdevuma izpildei kārtējā budžeta likumā nav paredzēta dotācija vai tā ir nepietiekamā apmērā;

4) valsts dzīvojamo māju privatizācijas, atsavināšanas un apsaimniekošanas procesa organizēšanai, ja šī valsts pārvaldes uzdevuma izpildei kārtējā budžeta likumā nav paredzēta dotācijā vai tā ir nepietiekamā apmērā;

5) citiem izdevumiem, kas noteikti citos likumosun kas saistīti ar valsts pārvaldes uzdevumu izpildi.

(36) Valsts aktīvu pārvaldības aģentūra ir rezerves fonda turētājs. Ministru kabinets nosaka kārtību, kādā apmērā un kārtībā tiek segti šā panta 3.5  daļā noteiktie izdevumi.”

 5. 9.pantā:

izteikt piekto daļu šādā redakcijā:

„(5) Valsts īpašuma privatizāciju pārrauga ekonomikas ministrs.”;

 papildināt ar 5.1, 5.2, 5.3un 5.4 daļu šādā redakcijā:

„(51)Valsts aktīvu pārvaldības aģentūrā izveido padomi piecu locekļu sastāvā.

(52) Valsts aktīvu pārvaldības aģentūras padomes sastāvā ir Ministru kabineta noteikto nozaru ministriju izvirzītie pārstāvji.

(53)Valsts aktīvu pārvaldības aģentūras padomes priekšsēdētājs ir Ekonomikas ministrijas izvirzītais padomes loceklis.

(54) Ja padomes loceklis atstāj amatu vai tiek atsaukts no amata pirms padomes termiņa beigām, viss padomes sastāvs no jauna nav jāieceļ un pārējie padomes locekļi turpina pildīt savus amata pienākumus.”

 6. 11.pantā:

izteikt pirmo daļu šādā redakcijā:

„(1) Valsts aktīvu pārvaldības aģentūras ieņēmumus veido valsts budžeta dotācija un normatīvie atskaitījumi par tai deleģēto valsts pārvaldes uzdevumu izpildi, t.sk. atskaitījumi no valsts kapitāla daļu atsavināšanas rezultātā iegūtajiem līdzekļiem, rezerves fonda līdzekļi, kā arī citi ieņēmumi. Normatīvo atskaitījumu apmēru un to veikšanas kārtību nosaka Ministru kabinets.”;

 svītrot trešo daļu.

7. Papildināt pārejas noteikumus ar 19., 20., 21.un 22.punktu šādā redakcijā:

„19. Līdz šā likuma 6.panta 3.6 daļā un 11.panta pirmajā daļā paredzēto Ministru kabineta noteikumu izdošanai piemēro Ministru kabineta 2011.gada 20.decembra noteikumus Nr.976 „Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, izveidojams un izlietojams rezerves fonds un veicami maksājumi valsts budžetā” tik tālu, cik tie nav pretrunā likumā noteiktajam regulējumam.

20.Valsts akciju sabiedrība „Privatizācijas aģentūra” pieteikumu par firmas maiņu uz Valsts aktīvu pārvaldības aģentūra iesniedz Latvijas Republikas Uzņēmumu reģistrā līdz 2015.gada 1.jūnijam.

21. Ministru kabinetam līdz 2019.gada 1.janvārim, ievērojot Publisko personu kapitāla daļu un kapitālsabiedrību pārvaldes likumā noteiktos kārtību, veikt visas nepieciešamās darbības, lai pārveidotu Valsts aktīvu pārvaldības aģentūru par tiešo pārvaldes iestādi vai publisko aģentūru.

22. Ekonomikas ministrija nodrošina, ka līdz 2015.gada 1.septembrim tiek izveidota Valsts aktīvu pārvaldības aģentūras padome.”

Likums stājas spēkā 2015.gada 1.maijā.

**Iesniedzējs:**

**Ekonomikas ministre D.Reizniece-Ozola**

**Valsts sekretāra pienākumu izpildītājs,**

**valsts sekretāra vietnieks J.Spiridonovs**

24.03.2015. 8:40

670

Zelča 67013163, Inese.Zelca@em.gov.lv